

REPUBLIKA HRVATSKA

Općinski sud u Rijeci

Ured predsjednika

Žrtava fašizma 7

Posl.br.: 7 Su-230/2021-

U Rijeci 14. listopada 2021.

REPUBLIKA HRVATSKA

RJEŠENJE

 Općinski sud u Rijeci, po predsjednici suda Vesni Katarinčić dipl. iur., odlučujući temeljem odredbe čl. 52. st. 1. Zakona o državnim službenicima (NN br. 49/12, 37/13, 38/13, 1/15, 138/15, 61/17, 70/19 i 89/19 dalje ZDS), donosi

**R J E Š E NJ E**

 1. PATRIZIA MAKEK, VSS, diplomirani pravnik, prima se u državnu službu u Općinski sud u Rijeci, na radno mjesto I. vrste sudski savjetnik na određeno vrijeme, radi povećanog opsega posla.

 2. BERNARDA PEŠUT, VSS, diplomirani pravnik, prima se u državnu službu u Općinski sud u Rijeci, na radno mjesto I. vrste sudski savjetnik na određeno vrijeme, radi povećanog opsega posla.

 3. Probni rad državnog službenika traje 2 (dva) mjeseca i državna služba može prestati ako službenik ne udovolji radnim zadacima.

 4. Po izvršnosti ovog rješenja donijet će se rješenje o rasporedu na radno mjesto i utvrditi dan početka rada.

 5. Žalba protiv rješenja o prijmu na određeno vrijeme ne odgađa izvršenje rješenja.

Obrazloženje

 I. Općinski sud u Rijeci objavio je dana 06. rujna 2021. godine na web stranici Ministarstva pravosuđa i uprave RH, kao središnjeg tijela državne uprave nadležnog za službeničke odnose, na web stranici Hrvatskog zavoda za zapošljavanje, Područne službe u Rijeci, te na oglasnoj i web ploči ovoga suda oglas za prijam u državnu službu na određeno vrijeme 2 (dva) sudska savjetnika radi povećanog opsega posla, uz obvezni probni rok od 2 (dva) mjeseca. Rok za prijave isticao je 14. rujna 2021. godine. Predmetni oglas objavljen je temeljem odredbe čl. 61. ZDS-a, a temeljem suglasnosti Ministarstva pravosuđa Republike Hrvatske od 01. lipnja 2021. godine, KLASA: 119-02/21-04/49, URBROJ: 514-08-03-02-01/01-21-39.

II. Citiranim oglasom određen je uvjet za navedeno radno mjesto i to: završen diplomski sveučilišni studij prava te položen pravosudni ispit. Osobe koje se primaju u državnu službu moraju zadovoljavati i uvjete propisane odredbom čl. 48. i 49. ZDS-a. U citiranom oglasu je navedeno da će se provesti testiranje i razgovor s kandidatima.

III. Odlukom gornjeg poslovnog broja, imenovana je Komisija za provedbu postupka testiranja.

 IV. Formalne uvjete iz oglasa zadovoljilo je 6 kandidata.

V. Dana 04. listopada 2021. godine u 09,00 sati održano je testiranje sa 5 (pet) kandidata koji su se odazvali pozivu za testiranje, a koji je objavljen sukladno uvodno citiranom oglasu.

 VI. Analognom primjenom odredbe čl. 9. i 10. Uredbe o raspisivanju i provedbi javnog natječaja i internog oglasa u državnoj službi (NN broj 78/17, 89/19 dalje Uredba) kandidati koji ne ispunjavaju formalne uvjete oglasa i koji se nisu odazvali pisanoj provjeri i razgovoru ne smatraju se kandidatima, te im se neće dostavljati ovo rješenje.

VII. Nakon pisanog dijela testiranja koje se sastojalo od poznavanja Ustavnog ustrojstva RH, te poznavanja Zakona o sudovima i Sudskog poslovnika kao materije relevantne za radno mjesto za koje je raspisan oglas, 5 (pet) kandidata steklo je uvjete za pristupanje razgovoru sa Komisijom.

VIII. Komisija je obavila razgovor (intervju) s kandidatima kroz koji je utvrđivala znanja, sposobnosti i vještine, interese i profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu.

 IX. U postupku prijma utvrđeno je da je Patrizia Makek na pisanoj provjeri znanja ostvarila 10 bodova iz poznavanja Osnova ustavnog ustrojstva, dok je iz poznavanja Zakona o sudovima i Sudskog poslovnika ostvarila 8 bodova. Na razgovoru sa Komisijom ista je iskazala visok stupanj profesionalne motivacije, znanja, sposobnosti i vještina te odgovornosti za rad na radnom mjestu sudski savjetnik zbog čega je kandidatkinja ostvarila 10 bodova. Nadalje, Bernarda Pešut je na pisanoj provjeri znanja ostvarila 9 bodova iz poznavanja Osnova ustavnog ustrojstva, dok je iz poznavanja Zakona o sudovima i Sudskog poslovnika ostvarila 9 bodova. Na razgovoru sa Komisijom ista je iskazala visok stupanj profesionalne motivacije, znanja, sposobnosti i vještina te odgovornosti za rad na radnom mjestu sudski savjetnik zbog čega je kandidatkinja ostvarila 10 bodova.

 X. Sukladno odredbi čl. 61. st. 12. ZDS-a žalba protiv rješenja o prijmu u državnu službu na određeno vrijeme ne odgađa izvršenje rješenja.

 XI. Rješenje o prijmu dostavlja se svim kandidatima u postupku javnom objavom na web stranici Ministarstva pravosuđa i uprave RH [www.mpu.gov.hr](http://www.mpu.gov.hr) i na web stranici Općinskog suda u Rijeci https://sudovi.hr/hr/osri/.

 XII. S obzirom na navedeno valjalo je odlučiti kao u izreci rješenja.

 **Predsjednica suda:**

 **Vesna Katarinčić, dipl.iur.**

UPUTA O PRAVNOM LIJEKU:

 Protiv ovog rješenja dopuštena je žalba koja se podnosi pisanim putem u 3 (tri) istovjetna primjerka putem ovog suda u roku od 15 (petnaest) dana od dana dostave ovog rješenja, a o žalbi odlučuje Odbor za državnu službu.

DNA:

- Spis;

- Ministarstvu uprave elektroničkim putem u PDF formatu radi javne objave na web stranici

- osobni očevidnik;

- MPRH – po pravomoćnosti;